Komisijos sprendimas
1995 m. liepos 26 d.
iš dalies pakeičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, išdėstyti specialiose Bendrijos taisyklėse, nurodytose Direktyvos 89/662/EEB A priedo I dalyje ir, ligų sukėlėjų atveju, Direktyvoje 90/425/EEB, prekybą ir jų importą į Bendriją, II priedo 1 skyrių
(tekstas svarbus EEE)
(95/338/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, išdėstyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atveju, Direktyvoje 90/425/EEB [1], prekybą ir jų importą į Bendriją, su paskutiniais pakeitimais, padarytais Komisijos sprendimu 95/339/EB [2], ypač į jos 15 straipsnio antrąją dalį,
kadangi taikant nustatytas taisykles atsirado sunkumų dėl mėsos produktų, gaminamų iš paukštienos, ūkiuose auginamų medžiojamųjų paukščių ir žvėriųmėsos, importo, laukinių žvėrių bei paukščių mėsos ir triušienos; kadangi tas taisykles reikėtų pakeisti atsižvelgiant į patirtį;
kadangi tie reikalavimai yra skirti numatyti galimybę sudaryti trečiųjų šalių, iš kurių leidžiama importuoti minėtus produktus, sąrašą;
kadangi tam, kad būtų aiškiau, reikėtų pakeisti Direktyvos 92/118/EEB II priedo 1 skyrių;
kadangi šiame sprendime numatytoms priemonėms pritarė Veterinarijos nuolatinis komitetas,
PRIĖMĖ ŠĮ SPRENDIMĄ:
1 straipsnis
Direktyvos 92/118/EEB II priedo 1 skyriaus a punktas pakeičiamas taip:
"a) arba mėsos produktai yra iš trečiųjų šalių, įtrauktų į sąrašą laikantis:
i) Direktyvos 91/494/EEB 9 straipsnio dėl paukštienos;
ii) Direktyvos 92/45/EEB 16 straipsnio dėl laukinių medžiojamųjų žvėrių ir paukščių mėsos;
iii) šios direktyvos I priedo 2 skyriaus dėl triušienos ir ūkiuose auginamų medžiojamųjų paukščių ir žvėrių mėsos,
arba jie yra iš trečiųjų šalių, įtrauktų į Sprendimo 79/542/EEB priedo I dalyje pateiktą sąrašą. Tokiu atveju jie privalo būti apdoroti termiškai, Fo vertei esant ne mažiau kaip 3,00. Jei mėsos produktai yra ne iš kiaulienos, vietoj minėto terminio apdorojimo galima naudoti terminį apdorojimą, kuriuo vidaus temperatūra padidinama ne mažiau kaip iki 70 °C."
2 straipsnis
Šis sprendimas skirtas valstybėms narėms.
Priimta Briuselyje, 1995 m. liepos 26 d.